
ANEXA 1.6

    la normele metodologice

    Reguli specifice şi criterii obligatorii privind clasificarea structurilor de primire turistice cu funcţiuni de cazare de tipul campingurilor, satelor de vacanţă, popasurilor turistice şi căsuţelor tip camping

    Campingurile sunt structuri de primire turistice destinate să asigure cazarea turiştilor în corturi sau rulote, astfel amenajate încât să permită acestora să parcheze mijloacele de transport, să îşi pregătească masa şi să beneficieze de celelalte servicii specifice acestor tipuri de unităţi.

    1. Amplasarea campingului trebuie să fie făcută în locuri de interes turistic ferite de zgomot sau alte surse de poluare, precum şi de elemente periculoase pentru sănătatea şi securitatea turiştilor.

    2. Elementul de bază al campingului este parcela de campare, aceasta reprezentând o suprafaţă de teren bine delimitată şi marcată, unde se poate parca mijlocul de transport şi instala cortul sau rulota, asigurându-se totodată suprafaţa liberă necesară pentru mişcarea şi odihna a 4 turişti.

    Totalitatea parcelelor de campare reprezintă suprafaţa de campare amenajată.

    Capacitatea campingului se exprimă în număr de locuri de campare şi se determină prin înmulţirea cu 4 a numărului parcelelor de campare, la care se adaugă eventualele locuri de cazare în căsuţe tip camping şi/sau în bungalow-uri amplasate în incinta unităţii.

    Căsuţele de tip camping sunt spaţii de cazare de dimensiuni reduse, realizate din lemn sau alte materiale similare, compuse, de regulă, dintr-o cameră şi un mic antreu sau terasă şi, uneori, dotate şi cu grup sanitar propriu.

    Distanţa între două căsuţe nu poate fi mai mică de 3 m, asigurându-se totodată spaţiul pentru parcarea unei maşini.

    Bungalow-urile amplasate în interiorul campingurilor se clasifică odată cu acestea, potrivit criteriilor specifice din prezentele norme.

    La dimensionarea dotărilor şi a instalaţiilor din campinguri se va avea în vedere capacitatea totală de cazare a campingului.

    Cel puţin 15% din suprafaţa campingului trebuie să fie plantată cu arbori sau arbuşti. La campingurile de 3 şi 4 stele vegetaţia trebuie să fie suficient de abundentă pentru a da o umbră confortabilă şi o ambianţă agreabilă.

    Accesul la camping trebuie să fie astfel conceput încât să prevină accidentele de circulaţie în momentul intrării şi ieşirii vehiculelor.

    La campingurile de 3 şi 4 stele căile de acces trebuie să permită circulaţia în ambele sensuri.

    Reţeaua de alei trebuie să permită legătura dintre spaţiile de campare-cazare şi toate celelalte amenajări care asigură servicii (inclusiv cu terenurile pentru agrement).

    3. Mărimea campingurilor, amplasamentul, stilul constructiv şi coloritul diverselor construcţii din cadrul acestuia nu trebuie să aducă nici un fel de prejudicii peisajului sau mediului înconjurător.

    Toate campingurile trebuie să aibă o împrejmuire care să nu permită accesul în camping decât prin intrările stabilite pentru turişti. Campingurile vor avea pază ziua şi noaptea.

    4. Alimentarea cu apă potabilă trebuie asigurată prin racordarea la reţeaua publică, iar în lipsa acesteia, prin realizarea de foraje proprii sau de alte lucrări de captare a unor izvoare din zonă. Nu este permisă alimentarea cu apă din fântână neacoperită din care apa se scoate cu găleata sau cu alt mijloc similar.

    Distanţa dintre gurile de apă amplasate pe suprafaţa de campare nu trebuie să fie mai mare de 100 m.

    5. Grupurile sanitare comune trebuie să fie amplasate cât mai central posibil, dar nu mai aproape de 20 m de cel mai apropiat spaţiu de cazare (parcelă, căsuţă sau bungalow) şi nu mai departe de 100 m de cel mai îndepărtat spaţiu de campare-cazare.

    Pardoseala la grupurile sanitare şi din spaţiile amenajate pentru spălatul lenjeriei şi, respectiv, pentru pregătirea mesei trebuie să fie cel puţin mozaicată, cu pantă de scurgere corespunzătoare, pentru a fi uşor de întreţinut.

    La campingurile de 4 stele compartimentul lavoarelor şi al duşurilor trebuie să fie separat de cel al cabinelor WC, iar fiecare cabină de duş va trebui să cuprindă, separat de duşul propriu-zis, un compartiment pentru dezbrăcare-îmbrăcare, echipat cu scaun, oglindă, policioară şi cuier.

    6. La toate clădirile existente ferestrele vor trebui să fie astfel construite încât să poată fi deschise pentru aerisire. De asemenea, acestea vor fi astfel realizate încât să permită montarea cu uşurinţă a unor plase împotriva insectelor, sau alte dotări cu funcţiuni similare la cererea turiştilor.

    7. Turiştii cazaţi în căsuţe şi bungalow-uri beneficiază de toate dotările şi instalaţiile comune din cadrul campingurilor.

    8. Căsuţele amplasate pe terenuri care nu permit şi amenajarea unor spaţii de campare (pentru montarea corturilor sau rulotelor) vor fi clasificate căsuţe tip camping şi vor dispune de dotări şi servicii identice cu căsuţele situate în campingurile de aceeaşi categorie.

    9. Căsuţele tip camping amplasate pe lângă alte unităţi de cazare sau de alimentaţie publică, ca spaţii complementare, vor dispune de grup sanitar comun, compartimentat pe sexe, în construcţie închisă cuprinzând:

    - un lavoar la 30 de locuri;

    - o cabină duş la 50 de locuri;

    - o cabină WC la 30 de locuri.

    10. Satul de vacanţă este un ansamblu de clădiri, de regulă vile sau bungalow-uri, amplasat într-un perimetru bine delimitat, care asigură turiştilor servicii de cazare, de alimentaţie şi o gamă largă de prestaţii turistice suplimentare (agrement, sportive, culturale etc.).

    Amplasamentul trebuie să asigure un microclimat favorabil, ferit de surse de poluare (zgomot, noxe etc.) şi de alte elemente care ar putea pune în pericol securitatea şi sănătatea turiştilor.

    Mărimea satului de vacanţă, amplasamentul, stilul constructiv şi coloritul diverselor construcţii din cadrul acestuia nu trebuie să aducă nici un fel de prejudicii peisajului şi mediului înconjurător.

    Toate satele de vacanţă vor avea o împrejmuire, accesul fiind dirijat şi controlat.

    La unităţile de 3 stele vegetaţia trebuie să fie abundentă pentru a crea o ambianţă agreabilă.

    Suprafaţa spaţiilor verzi şi a celor destinate pentru agrement şi odihnă reprezintă minimum 25% din suprafaţa totală a satului de vacanţă.

    Dotarea cu echipamente, mobilier, obiecte de inventar şi elemente constructive şi funcţionale a structurilor de primire turistice din incinta satului de vacanţă se realizează potrivit criteriilor specifice stabilite prin prezentele norme pentru unităţile respective, ţinându-se seama de amplasamentul şi de perioada de funcţionare a acestora (permanente sau sezoniere).

    Majoritatea vilelor şi a bungalow-urilor din satele de vacanţă de 3 stele trebuie să fie încadrate cel puţin la această categorie.

    11. Popasul turistic reprezintă o structură de primire turistică de capacitate redusă, formată din căsuţe şi/sau bungalow-uri amplasate într-un perimetru bine delimitat, care asigură servicii de cazare şi alimentaţie, precum şi posibilităţi de parcare auto.

    Dotarea şi serviciile aferente sunt identice cu ale campingurilor de aceeaşi categorie, cu excepţia faptului că popasurile turistice nu dispun de teren de campare pentru amplasarea corturilor şi/sau a rulotelor.

                            CRITERII MINIME

                   pentru clasificarea campingurilor

 ______________________________________________________________________________

|                   Criterii                           |   Campinguri  |Sate de|

|                                                      |               |vacanţă|

|                                                      |_______________|_______|

|                                                      |     stele     | stele |

|                                                      |_______________|_______|

|                                                      | 4 | 3 | 2 | 1 | 3 | 2 |

|______________________________________________________|___|___|___|___|___|___|

| I. Criterii generale                                 |   |   |   |   |   |   |

| 1. Firmă:                                            |   |   |   |   |   |   |

| - la intrare, din care să rezulte denumirea şi       |   |   |   |   |   |   |

| categoria unităţii                                   | x | x | x | x | x | x |

|______________________________________________________|___|___|___|___|___|___|

| - luminoasă                                          |  x| - | - | - | x | - |

|______________________________________________________|___|___|___|___|___|___|

| 2. Panouri cu schema campingului şi a satului de     |   |   |   |   |   |   |

| vacanţă, amplasate la loc vizibil                    |  x| x | x | x | x | x |

|______________________________________________________|___|___|___|___|___|___|

| 3. Cutie poştală la intrare                          |  x| x | x | x | x | x |

|______________________________________________________|___|___|___|___|___|___|

| 4. Amenajarea terenurilor:                           |   |   |   |   |   |   |

| - cât mai plane posibil, bine nivelate, acoperite cu |   |   |   |   |   |   |

| gazon şi care să permită o drenare rapidă a apelor   |   |   |   |   |   |   |

| rezultate din ploi                                   |  x| x | x | x | x | x |

|______________________________________________________|___|___|___|___|___|___|

| 5. Drumurile carosabile de acces la spaţiile de      |   |   |   |   |   |   |

| cazare, parcele de campare, unităţi de alimentaţie   |   |   |   |   |   |   |

| etc.:                                                |   |   |   |   |   |   |

| - asfaltate, sau cu dale                             |  x| x | - | - | x | - |

|______________________________________________________|___|___|___|___|___|___|

| - pietruite                                          |  -| - | x | x | - | x |

|______________________________________________________|___|___|___|___|___|___|

| 6. Alei amenajate între spaţiile de cazare şi cele de|   |   |   |   |   |   |

| folosinţă comună:                                    |   |   |   |   |   |   |

| Asfaltate, cu dale sau pietruite                     |  x| x | x | x | x | x |

|______________________________________________________|___|___|___|___|___|___|

| 7. Iluminarea electrică cu intensitate:              |   |   |   |   |   |   |

| - corespunzătoare în spaţiile de cazare de folosinţă |   |   |   |   |   |   |

| comună, inclusiv a parcelelor şi a căilor de acces   |  x| x | x | x | x | x |

|______________________________________________________|___|___|___|___|___|___|

| 8. Prize pentru racordarea rulotelor la reţeaua de   |   |   |   |   |   |   |

| alimentare cu energie electrică la ...% din parcele  | 20| 10| 10| - | - | - |

|______________________________________________________|___|___|___|___|___|___|

| 9. Capacitatea de cazare să fie de cel puţin ...     |   |   |   |   |   |   |

| locuri                                               | 80| 60| 20| 12|100| 70|

|______________________________________________________|___|___|___|___|___|___|

| 10. Suprafaţa minimă a fiecărei parcele de campare   |   |   |   |   |   |   |

| (mp)                                                 |100| 80| 80| 80| - | - |

|______________________________________________________|___|___|___|___|___|___|

| - numărul maxim de locuri la 1.000 mp suprafaţă      |   |   |   |   |   |   |

| totală (parcele + alei + spaţii verzi, agrement,     |   |   |   |   |   |   |

| clădiri etc.)                                        | 20| 24| 28| 32| - | - |

|______________________________________________________|___|___|___|___|___|___|

| 11. Ponderea minimă din suprafaţa totală a spaţiilor |   |   |   |   |   |   |

| destinate drumurilor şi aleilor interioare, zonelor  |   |   |   |   |   |   |

| de linişte şi recreere, terenurilor de sport şi      |   |   |   |   |   |   |

| agrement                                             |25%|20%|15%|10%|25%|15%|

|______________________________________________________|___|___|___|___|___|___|

| 12. Parcelele de campare să fie:                     |   |   |   |   |   |   |

| - numerotate, ecranate cu garduri verzi sau alte     |   |   |   |   |   |   |

| materiale care asigură o delimitare eficientă şi     |   |   |   |   |   |   |

| estetică                                             | x | x | x | x | - | - |

|______________________________________________________|___|___|___|___|___|___|

| 13. Terenuri şi săli pentru sport şi agrement        |   |   |   |   |   |   |

| (tenis, minigolf, volei, fitness, piscină, inclusiv  |   |   |   |   |   |   |

| bazine pentru copii), cel puţin un  număr de ...     |   |   |   |   |   |   |

| pentru fiecare categorie                             |  6|  4|  3|  2|  6|  4|

|______________________________________________________|___|___|___|___|___|___|

| 14. Grădiniţe cu spaţii de joacă pentru copii        | x | x | x | - | x | x |

|______________________________________________________|___|___|___|___|___|___|

| 15. Spaţii independente sau în incinta spaţiilor de  |   |   |   |   |   |   |

| cazare pentru depozitarea şi închirierea             |   |   |   |   |   |   |

| echipamentelor, a materialelor sportive şi de        |   |   |   |   |   |   |

| agrement                                             | x | x | x | - | x | x |

|______________________________________________________|___|___|___|___|___|___|

| 16. Spaţiu pentru recepţie                           | x | x | x | - | x | x |

|______________________________________________________|___|___|___|___|___|___|

| 17. Spaţii pentru administraţie şi de păstrare a     |   |   |   |   |   |   |

| valorilor, inclusiv a celor predate de turişti spre  |   |   |   |   |   |   |

| păstrare                                             | x | x | x | x | x | x |

|______________________________________________________|___|___|___|___|___|___|

| 18. Hol de primire                                   | x | - | - | - | x | x |

|______________________________________________________|___|___|___|___|___|___|

| 19. Magazii pentru lenjerie şi materiale de          |   |   |   |   |   |   |

| întreţinere                                          | x | x | x | x | x | x |

|______________________________________________________|___|___|___|___|___|___|

| 20. Oficiu pentru cameriste                          | x | x | x | x | x | x |

|______________________________________________________|___|___|___|___|___|___|

| 21. Spaţiu amenajat şi dotat corespunzător pentru    |   |   |   |   |   |   |

| spălatul şi călcatul lenjeriei şi de către turişti   | x | x | x | x | x | x |

|______________________________________________________|___|___|___|___|___|___|

| 22. Punct de prim ajutor, punct farmaceutic şi       |   |   |   |   |   |   |

| spaţiu pentru izolarea bolnavilor                    | x | x | x | x | x | x |

|______________________________________________________|___|___|___|___|___|___|

| 23. Spaţii comerciale pentru vânzarea produselor     |   |   |   |   |   |   |

| alimentare, a legumelor, fructelor şi a produselor   |   |   |   |   |   |   |

| nealimentare (cosmetice, obiecte de artizanat,       |   |   |   |   |   |   |

| timbre, efecte poştale, ziare, reviste, articole     |   |   |   |   |   |   |

| sportive etc.)                                       | x | x | x | x | x | x |

|______________________________________________________|___|___|___|___|___|___|

| 24. Una sau mai multe unităţi de alimentaţie         | x | x | - | - | x | x |

|______________________________________________________|___|___|___|___|___|___|

| 25. Racord la reţeaua publică de canalizare sau la   |   |   |   |   |   |   |

| mijloacele proprii de colectare şi epurare           | x | x | x | x | x | x |

|______________________________________________________|___|___|___|___|___|___|

| 26. Pubele acoperite, lavabile, amplasate în locuri  |   |   |   |   |   |   |

| fixe adăpostite (evacuarea zilnică a resturilor      |   |   |   |   |   |   |

| menajere)                                            | x | x | x | x | x | x |

|______________________________________________________|___|___|___|___|___|___|

| II. Alte criterii                                    |   |   |   |   |   |   |

| - Directorul de camping să deţină brevet de turism la|   |   |   |   |   |   |

| cele cu peste 100 de locuri de cazare                | x | x | x | x | x | x |

|______________________________________________________|___|___|___|___|___|___|

| - Personalul de la recepţie să fie calificat şi să   |   |   |   |   |   |   |

| cunoască una-două limbi de circulaţie internaţională | x | x | x | - | x | x |

|______________________________________________________|___|___|___|___|___|___|

| Servicii                                             |   |   |   |   |   |   |

| - Telefon la dispoziţia turiştilor                   | x | x | x | x | x | x |

|______________________________________________________|___|___|___|___|___|___|

| - Acces internet la recepţie                         | x | - | - | - | - | - |

|______________________________________________________|___|___|___|___|___|___|

| Echipamente sanitare:                                |   |   |   |   |   |   |

| - Grup sanitar comun, compartimentat pe sexe, în     |   |   |   |   |   |   |

| construcţie închisă, cuprinzând:                     | 10| 20| 25| 30| - | - |

|______________________________________________________|___|___|___|___|___|___|

| - un lavoar la ... locuri, cu oglinzi şi policioare  |   |   |   |   |   |   |

|______________________________________________________|___|___|___|___|___|___|

| - o cabină de duş (închisă) la .... persoane         | 10| 20| 25| 30| - | - |

|______________________________________________________|___|___|___|___|___|___|

| - o cabină WC cu apă curentă la ... locuri           | 20| 20| 30| 30| - | - |

|______________________________________________________|___|___|___|___|___|___|

| - spălătoare pentru picioare, câte unul la fiecare   |   |   |   |   |   |   |

| grup sanitar                                         | x | x | x | x | - | - |

|______________________________________________________|___|___|___|___|___|___|

| - un lavoar şi un WC special pentru copii            | x | x | - | - | - | - |

|______________________________________________________|___|___|___|___|___|___|

| - un lavoar şi un WC pentru persoane cu handicap     |   |   |   |   |   |   |

| (la cele de peste 400 de locuri)                     | x | x | - | - | - | - |

|______________________________________________________|___|___|___|___|___|___|

| Dotarea căsuţelor tip camping:                       |   |   |   |   |   |   |

| - pat cu saltea, husă de protecţie, cearşaf de pat,  |   |   |   |   |   |   |

| pleduri cu cearşaf plic şi pernă înfăţată            | x | x | x | x | - | - |

|______________________________________________________|___|___|___|___|___|___|

| - aplică în perete                                   | x | x | x | x | - | - |

|______________________________________________________|___|___|___|___|___|___|

| - oglindă                                            | x | x | x | x | - | - |

|______________________________________________________|___|___|___|___|___|___|

| - cuier de perete                                    | x | x | x | x | - | - |

|______________________________________________________|___|___|___|___|___|___|

| - măsuţă                                             | x | x | x | x | - | - |

|______________________________________________________|___|___|___|___|___|___|

